stanford-oval/wikipedia huggingface dataset:
กรมสรรพาวุธทหารเรือ
ประวัติ

กรมสรรพาวุธทหารเรือเริ่มวางรากฐานกิจกรรมตั้งแต่ปี พ.ศ. 2443 โดยได้กำหนดตำแหน่งศักดินาในกรมทหารเรือในนาม “กรมคลังอาวุธภัณฑ์” และเชื่อกันตามหลักฐานบางส่วนว่ามีร้อยเอกแอนเดอร์ซัน (H.F.A Anderson) เป็นเจ้ากรมคนแรก
ต่อมา กรมทหารเรือได้ดัดแปลงก่อสร้างบริเวณตึกหลวงแถวบางนาเป็นคลังสรรพาวุธ พร้อมกับให้ย้ายกองสรรพาวุธมาที่โรงสรรพาวุธ บางนา ตั้งแต่วันที่ 1 กรกฎาคม พ.ศ. 2451 จึงได้มีการถือวันดังกล่าว เป็นวันคล้ายวันสถาปนาจนถึงปัจจุบัน
ที่จังหวัดชลบุรี เจ้าหน้าที่สรรพาวุธทหารเรือได้เก็บกู้กระสุนส่องสว่างจากปืนใหญ่ของเรือรบ ในเดือนกันยายน พ.ศ. 2556, เก็บกู้ลูกกระสุนปืนใหญ่สำหรับปืนต่อสู้อากาศยาน ในเดือนกุมภาพันธ์ พ.ศ. 2557, เก็บกู้ระเบิดลูกปืน ค.60 ในเดือนมีนาคม พ.ศ. 2558 และเก็บกู้ระเบิดเสียง ในเดือนพฤษภาคม พ.ศ. 2559
ในปี พ.ศ. 2561 ทางกองทัพเรือไทยได้เปิดตัวโครงการวิจัยเรือดำน้ำขนาดเล็ก สำหรับส่งหน่วยปฏิบัติการพิเศษ และหาข่าว ซึ่งมีหลายหน่วยงานดำเนินภารกิจร่วมกัน ทั้งกรมสรรพาวุธทหารเรือ, กองเรือดำน้ำ กองเรือยุทธการ และกองการฝึก กองเรือยุทธการ
การฝึกความพร้อมรบร่วมกันทางทะเล

กรมสรรพาวุธทหารเรือ ได้เป็นส่วนหนึ่งของการฝึกความพร้อมรบร่วมกันทางทะเล (อังกฤษ: Cooperation Afloat Readiness and Training; อักษรย่อ: CARAT) ระหว่างกองทัพเรือสหรัฐกับกองทัพเรือไทย
กิจกรรมเพื่อสังคม

ด้านกิจกรรมเพื่อสังคม อาทิ เดือนมิถุนายน พ.ศ. 2555 กรมสรรพาวุธทหารเรือ ได้มอบทุนการศึกษาแก่บุตรธิดาของข้าราชการและลูกจ้างในสังกัดจำนวน 355 ทุน และในเดือนกันยายน พ.ศ. 2560 ทางสหกรณ์ออมทรัพย์ กรมสรรพาวุธทหารเรือ ได้มอบทุนการศึกษาแก่บุตรสมาชิกสหกรณ์จำนวน 352 ทุน
รางวัลที่ได้รับ

พ.ศ. 2558 : รางวัลสิ่งประดิษฐ์ดีเด่น – จากเครื่องควบคุมมอเตอร์ สำหรับเลื่อนเป้ายิงปืนพก ในงานนาวีวิจัย 2015
พ.ศ. 2558 : รางวัลสิ่งประดิษฐ์ดีเด่น – จากการผลิตลูกปืนต่อสู้อากาศยานขนาด 37 มิลลิเมตร ชนิดฝึก ในงานนาวีวิจัย 2015
พ.ศ. 2560 : รางวัลระดับดีเลิศ – วันแห่งการจัดการความรู้ของกองทัพเรือ ประจำปีงบประมาณ 2560 จากพลเรือเอก ณะ อารีนิจ ผู้บัญชาการทหารเรือ
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| โตโยต้า คอมมิวเตอร์ |  | รถตู้ |  ญี่ปุ่น | รถเก็บกู้วัตถุระเบิด |
ระเบียงภาพ

กองอาวุธปล่อยนำวิถี กรมสรรพาวุธทหารเรือ
กองสนับสนุน กรมสรรพาวุธทหารเรือ
แหล่งข้อมูลอื่น

(
info/dl
)
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่ 18 มีนาคม พ.ศ. 2562  และอาจไม่ใช่การแก้ไขล่าสุด (วิธีใช้เสียง)
กรมสรรพาวุธทหารเรือ ที่เฟซบุ๊ก
เว็บไซต์ทางการ
อาวุธปล่อยนำวิถี ที่จัดไว้ ณ อำเภอสัตหีบ จังหวัดชลบุรี
noicon
บทความเสียงวิกิพีเดีย
แพ็ก-แมน

"pacman" เปลี่ยนทางมาที่นี่  สำหรับนักมวยสากลอาชีพชาวฟิลิปปินส์ ดูที่ แมนนี่ ปาเกียว
| แพ็ก-แมน |
| --- | --- |

ผู้พัฒนา: นัมโค
ผู้จัดจำหน่าย: JP/DE: นัมโค NA/FRA: มิดเวย์
ออกแบบ: โทรุ อิวาทานิ
โปรแกรมเมอร์: ชิเงโอะ ฟุนากิ ชิเกอิจิ อิชิมูระ
ศิลปิน: ฮิโรชิ โอโนะ
แต่งเพลง: ชิเกอิจิ อิชิมูระ โทชิโอ ไค
ชุด: แพ็ก-แมน
เครื่องเล่น:  อาร์เคด Atari 2600, Atari 5200, Apple II, Atari 8-bit, MSX, เครื่องเกมนินเทนโด, Commodore 64, VIC-20, Intellivision, ZX Spectrum, TI-99/4A, ไอบีเอ็มพีซี, เกมบอย, เกมเกียร์, เกมบอยคัลเลอร์, Neo Geo Pocket Color, โทรศัพท์เคลื่อนที่, เกมบอยอัดวานซ์, ไอพอดทัช, เอกซ์บอกซ์ 360, เพลย์สเตชัน 4, เอกซ์บอกซ์วัน, ไอโอเอส, แอนดรอยด์ 
วางจำหน่าย: JP: กรกฎาคม 1980 ทั่วโลก: ธันวาคม 1980
แนว: เขาวงกต
รูปแบบ: ผู้เล่นเดี่ยว, หลายผู้เล่น (สลับกัน)
แพ็ก-แมน (อังกฤษ: Pac-Man; ญี่ปุ่น: パックマン; โรมาจิ: Pakkuman) เป็นเกมอาร์เคด ที่ได้รับการพัฒนาโดยนัมโค และมีลิขสิทธิ์ในการเผยแพร่ในสหรัฐอเมริกาโดย มิดเวย์ ออกวางจำหน่ายครั้งแรกในประเทศญี่ปุ่นเมื่อวันที่ 22 พฤษภาคม ค.ศ. 1980 ได้รับความนิยมอย่างมากในสหรัฐอเมริกา ตั้งแต่เมื่อครั้งออกวางจำหน่ายครั้งแรกจนถึงปัจจุบัน แพ็ก-แมน ถือเป็นวิดีโอที่จัดได้ว่าคลาสสิก ถือเป็นสัญลักษณ์ของวัฒนธรรมสมัยนิยมในทศวรรษ 1980 ตั้งแต่ออกขาย ก็ถือได้ว่าเป็นปรากฏการณ์ทางสังคม ที่มียอดขายสินค้ารวมถึงเป็นต้นแบบให้กับหลาย ๆ สิ่ง อย่างรายการแอนิเมชันทางโทรทัศน์และดนตรี
เมื่อแพ็ก-แมน ออกขาย วิดีโอเกมอาร์เคดส่วนใหญ่ในอเมริกาเหนือส่วนใหญ่จะเป็นเกมยิงอวกาศ อย่างเช่น Space Invaders, Defender หรือ Asteroids และบางส่วนจะเป็นเกมกีฬามาพัฒนามาจากเกม Pong แพ็ก-แมนจึงถือว่าประสบความสำเร็จในการคิดรูปแบบเกมแนวใหม่ ที่ดึงดูดทั้งเพศชายและเพศหญิง แพ็ก-แมน มักจะได้รับเครดิตว่าเป็นสัญลักษณ์ของประวัติศาสตร์วิดีโอเกม และถือเป็นเกมอาร์เคดที่มีชื่อเสียงที่สุดตลอดกาล ตัวละครในเกมยังปรากฏในเกมอื่นอย่างถูกลิขสิทธิ์อีกมากกว่า 30 เกม จากข้อมูลของ  Davie-Brown Index แพ็ก-แมนถือเป็นแบรนด์ที่มีคนรู้จักมากที่สุดในบรรดาตัวละครเกมของชาวอเมริกัน มีคนรู้จักมากถึง 94 %
กองทัพภาคที่ 4

| กองทัพภาคที่ 4 |
| --- | --- |
ตราประจำเหล่าทัพ
ประเทศ:  ไทย
ขึ้นต่อ: พระมหากษัตริย์ไทย
กำลังรบ: 2 กองพลทหารราบ
ขึ้นกับ:  กองทัพบกไทย
กองบัญชาการ: ค่ายวชิราวุธ​ ตำบลปากพูน อำเภอเมืองนครศรีธรรมราช จังหวัดนครศรีธรรมราช 80000
วันสถาปนา: 7 กุมภาพันธ์ พ.ศ. 2518; 50 ปีก่อน (2518-02-07)
ปฏิบัติการสำคัญ:  สงครามเย็น การก่อการกำเริบคอมมิวนิสต์ในประเทศมาเลเซีย  ความไม่สงบในชายแดนภาคใต้ของประเทศไทย กรณีกรือเซะ  กรณีตากใบ 
เว็บไซต์: https://army4.rta.mi.th/
ผู้บังคับบัญชา
ผู้บัญชาการปัจจุบัน: พลโท ไพศาล หนูสังข์​  ​
กองทัพภาคที่ 4 (ทภ.4) ของกองทัพบกไทย ได้รับการก่อตั้งเมื่อวันที่ 7 กุมภาพันธ์ พ.ศ. 2518 รับผิดชอบพื้นที่ภาคใต้ทั้งหมด ตั้งกองบัญชาการที่ค่ายวชิราวุธ ตำบลปากพูน อำเภอเมืองนครศรีธรรมราช จังหวัดนครศรีธรรมราช พลโท ไพศาล หนูสังข์ เป็นแม่ทัพภาคที่ 4 พลตรี เฉลิมพร ขำเขียว เป็นรองแม่ทัพภาคที่ 4  พลตรี อนุสรณ์ โออุไร เป็นแม่ทัพน้อยภาคที่ 4 พลตรี นิติ ติณสูรานนท์ เป็นรองแม่ทัพน้อยภาคที่ 4
หน่วยขึ้นตรง

กองทัพน้อยที่ 4 (พล.ท.) ตั้งกองบัญชาการที่ค่ายรัตนพล ตำบลคลองหอยโข่ง อำเภอคลองหอยโข่ง จังหวัดสงขลา
กองพันทหารสื่อสารที่ 24 กองทัพภาคที่ 4 (พ.ท.) ตั้งกองบังคับการที่ค่ายวชิราวุธ ตำบลปากพูน อำเภอเมืองนครศรีธรรมราช จังหวัดนครศรีธรรมราช
หน่วยขึ้นตรง > ​ส่วนสนับสนุนการช่วยรบ

กองบัญชาการช่วยรบที่ 4 (บชร.4) (พล.ต.) ตั้งกองบัญชาการที่ค่ายเทพสตรีศรีสุนทร ตำบลกะปาง อำเภอทุ่งสง จังหวัดนครศรีธรรมราช
กองพันส่งกำลังและบริการที่ 24 กองบัญชาการช่วยรบที่ 4 (พ.อ.) ตั้งกองบังคับการที่ค่ายเทพสตรีศรีสุนทร ตำบลกะปาง อำเภอทุ่งสง จังหวัดนครศรีธรรมราช
กองพันซ่อมบำรุงที่ 24 กองบัญชาการช่วยรบที่ 4 (พ.อ.) ตั้งกองบังคับการที่ค่ายเทพสตรีศรีสุนทร ตำบลกะปาง อำเภอทุ่งสง จังหวัดนครศรีธรรมราช
กองพันสรรพาวุธกระสุนที่ 24 กองบัญชาการช่วยรบที่ 4 (พ.อ.) ตั้งกองบังคับการที่ค่ายเทพสตรีศรีสุนทร ตำบลกะปาง อำเภอทุ่งสง จังหวัดนครศรีธรรมราช
กองพันทหารขนส่งที่ 24 กองบัญชาการช่วยรบที่ 4 (พ.อ.) ตั้งกองบังคับการที่ค่ายเทพสตรีศรีสุนทร ตำบลกะปาง อำเภอทุ่งสง จังหวัดนครศรีธรรมราช
ศูนย์ควบคุมการส่งกําลังบํารุง กองบัญชาการช่วยรบที่ 4 (พ.อ.) ตั้งกองบังคับการที่ค่ายเทพสตรีศรีสุนทร ตำบลกะปาง อำเภอทุ่งสง จังหวัดนครศรีธรรมราช
ส่วนแยก กองบัญชาการช่วยรบที่ 4 (พ.อ.) ตั้งกองบังคับการที่ค่ายเทพสตรีศรีสุนทร ตำบลกะปาง อำเภอทุ่งสง จังหวัดนครศรีธรรมราช
หน่วยขึ้นตรง > ส่วนภูมิภาค

มณฑลทหารบกที่ 41 (มทบ.41) (พล.ต.) ตั้งกองบัญชาการที่ค่ายวชิราวุธ ตำบลปากพูน อำเภอเมืองนครศรีธรรมราช จังหวัดนครศรีธรรมราช ดูแลพื้นที่ได้แก่ จังหวัดนครศรีธรรมราช และจังหวัดภูเก็ต ยกเว้นอำเภอทุ่งสง จังหวัดนครศรีธรรมราช
กองพันทหารสารวัตรที่ 41 (พ.ท.) ตั้งกองบังคับการที่ค่ายวชิราวุธ ตำบลปากพูน อำเภอเมืองนครศรีธรรมราช จังหวัดนครศรีธรรมราช
ศูนย์การฝึกนักศึกษาวิชาทหาร มณฑลทหารบกที่ 41 (พ.อ.) ตั้งกองบังคับการที่ค่ายวชิราวุธ ตำบลปากพูน อำเภอเมืองนครศรีธรรมราช จังหวัดนครศรีธรรมราช
มณฑลทหารบกที่ 42 (มทบ.42) (พล.ต.) ตั้งกองบัญชาการที่ค่ายเสนาณรงค์ ตำบลคอหงส์ อำเภอหาดใหญ่ จังหวัดสงขลา ดูแลพื้นที่ได้แก่ จังหวัดสงขลา จังหวัดพัทลุง และจังหวัดสตูล
กองพันมณฑลทหารบกที่ 42 (พ.ท.) ตั้งกองบังคับการที่ค่ายเสนาณรงค์ ตำบลคอหงส์ อำเภอหาดใหญ่ จังหวัดสงขลา ดูแลพื้นที่ได้แก่ จังหวัดสงขลา จังหวัดพัทลุง และจังหวัดสตูล
ศูนย์การฝึกนักศึกษาวิชาทหาร มณฑลทหารบกที่ 42 (พ.อ.) ตั้งกองบังคับการที่ค่ายพระปกเกล้า ตำบลเขารูปช้าง อำเภอเมืองสงขลา จังหวัดสงขลา
มณฑลทหารบกที่ 43 (มทบ.43) (พล.ต.) ตั้งกองบัญชาการที่ค่ายเทพสตรีศรีสุนทร ตำบลกะปาง อำเภอทุ่งสง จังหวัดนครศรีธรรมราช ดูแลพื้นที่ได้แก่ อำเภอทุ่งสง จังหวัดนครศรีธรรมราช จังหวัดกระบี่ และจังหวัดตรัง
หน่วยฝึกนักศึกษาวิชาทหาร มณฑลทหารบกที่ 43 (พ.ท.) ตั้งกองบังคับการที่ค่ายเทพสตรีศรีสุนทร ตำบลกะปาง อำเภอทุ่งสง จังหวัดนครศรีธรรมราช
มณฑลทหารบกที่ 44 (มทบ.44) (พล.ต.) ตั้งกองบัญชาการที่ค่ายเขตอุดมศักดิ์ ตำบลวังใหม่ อำเภอเมืองชุมพร จังหวัดชุมพร ดูแลพื้นที่ได้แก่ จังหวัดชุมพร และจังหวัดระนอง
หน่วยฝึกนักศึกษาวิชาทหาร มณฑลทหารบกที่ 44 (พ.ท.) ตั้งกองบังคับการที่ค่ายเขตอุดมศักดิ์ ตำบลวังใหม่ อำเภอเมืองชุมพร จังหวัดชุมพร
มณฑลทหารบกที่ 45 (มทบ.45) (พล.ต.) ตั้งกองบัญชาการที่ค่ายวิภาวดีรังสิต ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี ดูแลพื้นที่ได้แก่ จังหวัดสุราษฎร์ธานี และจังหวัดพังงา
หน่วยฝึกนักศึกษาวิชาทหาร มณฑลทหารบกที่ 45 (พ.ท.) ตั้งกองบังคับการที่ค่ายวิภาวดีรังสิต ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี
มณฑลทหารบกที่ 46 (มทบ.46) (พล.ต.) ตั้งกองบัญชาการที่ค่ายอิงคยุทธบริหาร ตำบลบ่อทอง อำเภอหนองจิก จังหวัดปัตตานี ดูแลพื้นที่ได้แก่ จังหวัดปัตตานี จังหวัดนราธิวาส และจังหวัดยะลา
หน่วยฝึกนักศึกษาวิชาทหาร มณฑลทหารบกที่ 46 (พ.ท.) ตั้งกองบังคับการที่ค่ายอิงคยุทธบริหาร ตำบลบ่อทอง อำเภอหนองจิก จังหวัดปัตตานี
หน่วยขึ้นตรง > ส่วนช่วยการพัฒนาประเทศ

กองพลพัฒนาที่ 4 (พล.พัฒนา 4) (พล.ต.) ตั้งกองบัญชาการที่ค่ายรัตนพล 77 หมู่ที่ 3 ตำบลคลองหอยโข่ง อำเภอคลองหอยโข่ง จังหวัดสงขลา
กรมพัฒนาที่ 4 ((พ.อ.(พ)) ตั้งกองบังคับการที่ค่ายรัตนพล ตำบลคลองหอยโข่ง อำเภอคลองหอยโข่ง จังหวัดสงขลา
กองพันพัฒนาที่ 4 (พ.ท.) ตั้งกองบังคับการที่ค่ายรัตนพล ตำบลคลองหอยโข่ง อำเภอคลองหอยโข่ง จังหวัดสงขลา
กองพันทหารช่างที่ 401 กองพลพัฒนาที่ 4 (พ.ท.) ตั้งกองบังคับการที่ค่ายอภัยบริรักษ์ ตำบลชุมพล อำเภอศรีนครินทร์ จังหวัดพัทลุง
กองพันทหารช่างที่ 402 กองพลพัฒนาที่ 4 (พ.อ.) ตั้งกองบังคับการที่ค่ายอภัยบริรักษ์ ตำบลชุมพล อำเภอศรีนครินทร์ จังหวัดพัทลุง
รายนามแม่ทัพภาค​

| 0 | 1 | 2 | 3 |
| --- | --- | --- | --- |
รายนามแม่ทัพภาค​
| ลำดับ | นาม | วาระการดำรงตำแหน่ง | หมายเหตุ |
| 1 | พลโท สัณห์ จิตรปฏิมา | 18 มกราคม พ.ศ. 2519 – 30 กันยายน พ.ศ. 2519 |  |
| 2 | พลโท ปิ่น ธรรมศรี | 1 ตุลาคม พ.ศ. 2519 – 30 กันยายน พ.ศ. 2522 |  |
| 3 | พลโท จวน วรรณรัตน์ | 1 ตุลาคม พ.ศ. 2522 – 30 กันยายน พ.ศ. 2524 |  |
| 4 | พลโท หาญ ลีนานนท์ | 1 ตุลาคม พ.ศ. 2524 – 30 กันยายน พ.ศ. 2526 |  |
| 5 | พลโท วันชัย จิตต์จำนงค์ | 1 ตุลาคม พ.ศ. 2526 – 30 กันยายน พ.ศ. 2529 |  |
| 6 | พลโท วิศิษย์ อาจคุ้มวงษ์ | 1 ตุลาคม พ.ศ. 2529 – 30 กันยายน พ.ศ. 2532 |  |
| 7 | พลโท ยุทธนา แย้มพันธ์ | 1 ตุลาคม พ.ศ. 2532 – 31 มีนาคม พ.ศ. 2534 |  |
| 8 | พลโท กิตติ รัตนฉายา | 1 เมษายน พ.ศ. 2534 – 30 กันยายน พ.ศ. 2537 |  |
| 9 | พลโท ปานเทพ ภูวนารถนุรักษ์ | 1 ตุลาคม พ.ศ. 2537 – 30 กันยายน พ.ศ. 2539 |  |
| 10 | พลโท ปรีชา สุวัณณะศรี | 1 ตุลาคม พ.ศ. 2539 – 31 มีนาคม พ.ศ. 2542 |  |
| 11 | พลโท ณรงค์ เด่นอุดม (เต็งกูอับดุลเลาะ บินเตงกูมูดอ) | 1 เมษายน พ.ศ. 2542 – 30 กันยายน พ.ศ. 2544 |  |
| 12 | พลโท วิชัย  บัวรอด | 1 ตุลาคม พ.ศ. 2544 – 31 มีนาคม พ.ศ. 2546 |  |
| 13 | พลโท ทรงกิตติ จักกาบาตร์ | 1 เมษายน พ.ศ. 2546 – 30 กันยายน พ.ศ. 2546 |  |
| 14 | พลโท พงษ์ศักดิ์ เอกบรรณสิงห์ | 1 ตุลาคม พ.ศ. 2546 – 31 มีนาคม พ.ศ. 2547 | ย้ายช่วยราชการสำนักเลขาธิการนายกรัฐมนตรี |
| - | พลโท พิศาล วัฒนะวงค์คีรี | 22 มีนาคม พ.ศ. 2547 – 31 มีนาคม พ.ศ. 2547 | รักษาการแม่ทัพภาคที่ 4 |
| 15 | พลโท พิศาล วัฒนะวงค์คีรี | 1 เมษายน พ.ศ. 2547 – 31 มีนาคม พ.ศ. 2548 | ย้ายช่วยราชการกองทัพบก กรณีเหตุการณ์ความรุนแรงที่อําเภอตากใบ จังหวัดนราธิวาส |
| - | พลตรี ขวัญชาติ กล้าหาญ | 3 พฤศจิกายน พ.ศ. 2547 – 31 มีนาคม พ.ศ. 2548 | รักษาการแม่ทัพภาคที่ 4 |
| 16 | พลโท ขวัญชาติ กล้าหาญ | 1 เมษายน พ.ศ. 2548 – 10 ธันวาคม พ.ศ. 2548 | ย้ายเป็นที่ปรึกษาสำนักงานปลัดกระทรวงกลาโหม กรณีเหตุการณ์ความรุนแรงสังหารนาวิกโยธิน ตําบลตันหยงลิมอ อําเภอระแงะ จังหวัดนราธิวาส ฯลฯ |
| 17 | พลโท องค์กร ทองประสม | 11 ธันวาคม พ.ศ. 2548 – 30 กันยายน พ.ศ. 2549 |  |
| 18 | พลโท วิโรจน์ บัวจรูญ | 1 ตุลาคม พ.ศ. 2549 – 30 กันยายน พ.ศ. 2551 |  |
| 19 | พลโท พิเชษฐ์ วิสัยจร | 1 ตุลาคม พ.ศ. 2551 – 30 กันยายน พ.ศ. 2553 |  |
| 20 | พลโท อุดมชัย ธรรมสาโรรัชต์ | 1 ตุลาคม พ.ศ. 2553 – 31 มีนาคม พ.ศ. 2556 |  |
| 21 | พลโท สกล ชื่นตระกูล | 1 เมษายน พ.ศ. 2556 – 31 มีนาคม พ.ศ. 2557 |  |
| 22 | พลโท วลิต โรจนภักดี | 1 เมษายน พ.ศ. 2557 – 30 กันยายน พ.ศ. 2557 |  |
| 23 | พลโท ปราการ ชลยุทธ | 1 ตุลาคม พ.ศ. 2557 – 30 กันยายน พ.ศ. 2558 |  |
| 24 | พลโท วิวรรธน์ ปฐมภาคย์ | 1 ตุลาคม พ.ศ. 2558 – 30 กันยายน พ.ศ. 2559 |  |
| 25 | พลโท ปิยวัฒน์ นาควานิช | 1 ตุลาคม พ.ศ. 2559 – 30 กันยายน พ.ศ. 2561 |  |
| 26 | พลโท พรศักดิ์ พูลสวัสดิ์ | 1 ตุลาคม พ.ศ. 2561 – 30 กันยายน พ.ศ. 2563 |  |
| 27 | พลโท เกรียงไกร ศรีรักษ์​ | 1 ตุลาคม พ.ศ. 2563 – 30 กันยายน พ.ศ. 2565 |  |
| 28 | พลโท ศานติ ศกุนตนาค | 1 ตุลาคม พ.ศ. 2565 – 30 กันยายน พ.ศ. 2567 |  |

| 29 | พลโท ไพศาล หนูสังข์ | 1 ตุลาคม พ.ศ. 2567 – ปัจจุบัน |  |
หมายเหตุ ยศทหารเป็นยศขณะดำรงตำแหน่งตามประกาศสํานักนายกรัฐมนตรี
ค่ายทหารที่ตั้งปกติในพื้นที่

ดูเพิ่ม: รายชื่อค่ายทหารในสังกัดกองทัพบกไทย
| --- | --- |
 ค่ายวชิราวุธ ตำบลปากพูน อำเภอเมืองนครศรีธรรมราช จังหวัดนครศรีธรรมราช  ค่ายเขตอุดมศักดิ์ ตำบลวังใหม่ อำเภอเมืองชุมพร จังหวัดชุมพร  ค่ายเทพสตรีศรีสุนทร ตำบลกะปาง อำเภอทุ่งสง จังหวัดนครศรีธรรมราช  ค่ายวิภาวดีรังสิต ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี  ค่ายรัตนรังสรรค์ ตำบลราชกรูด อำเภอเมืองระนอง จังหวัดระนอง  ค่ายพระยารัษฎานุประดิษฐ์ ตำบลลำภูรา อำเภอห้วยยอด จังหวัดตรัง  ค่ายอภัยบริรักษ์ ตำบลชุมพล อำเภอศรีนครินทร์ จังหวัดพัทลุง  ค่ายเสนาณรงค์ ตำบลคอหงส์ อำเภอหาดใหญ่ จังหวัดสงขลา  ค่ายรัตนพล ตำบลคลองหอยโข่ง อำเภอคลองหอยโข่ง จังหวัดสงขลา  ค่ายพระปกเกล้า ตำบลเขารูปช้าง อำเภอเมืองสงขลา จังหวัดสงขลา  ค่ายมหาจักรีสิรินธร ตำบลท่าประดู่ อำเภอนาทวี จังหวัดสงขลา  ค่ายวังพญา ตําบลวังพญา อำเภอรามัน จังหวัดยะลา  ค่ายกรมทหารพรานที่ 44 ตําบลบางเก่า อำเภอสายบุรี จังหวัดปัตตานี:  ค่ายลพบุรีราเมศวร์ ตำบลเกาะสะบ้า อำเภอเทพา จังหวัดสงขลา  ค่ายสมันตรัฐบุรินทร์ ตำบลคลองขุด อำเภอเมืองสตูล จังหวัดสตูล  ค่ายอิงคยุทธบริหาร ตำบลบ่อทอง อำเภอหนองจิก จังหวัดปัตตานี  ค่ายสิรินธร ตำบลเขาตูม อำเภอยะรัง จังหวัดปัตตานี  ค่ายสมเด็จพระสุริโยทัย ตำบลบ่อทอง อำเภอหนองจิก จังหวัดปัตตานี  ค่ายพยัคฆ์ ตำบลถํ้าทะลุ อำเภอบันนังสตา จังหวัดยะลา  ค่ายกรมหลวงนราธิวาสราชนครินทร์ ตำบลมะรือโบออก อำเภอเจาะไอร้อง จังหวัดนราธิวาส  ค่ายกัลยาณิวัฒนา ตำบลกะลุวอ อำเภอเมืองนราธิวาส จังหวัดนราธิวาส  ค่ายคลองท่อม ตำบลคลองท่อมใต้ อำเภอคลองท่อม จังหวัดกระบี่  ค่ายพระยาเดชานุชิต ตำบลวังพญา อำเภอรามัน จังหวัดยะลา  ค่ายฝึกการรบพิเศษสิชล ตำบลสี่ขีด อำเภอสิชล จังหวัดนครศรีธรรมราช  ค่ายกรมทหารพรานที่ 45 ตําบลกพรุพี อำเภอบ้านนาสาร จังหวัดสุราษฎร์ธานี  ค่ายกรมทหารพรานที่ 46 ตําบลกะลุวอเหนือ อําเภอเมืองนราธิวาส จังหวัดนราธิวาส
ดูเพิ่ม

| --- | --- |
 ความไม่สงบในชายแดนภาคใต้ของประเทศไทย  กองกำลังทหารพรานจังหวัดชายแดนภาคใต้  กองทัพบกไทย  กองทัพภาคที่ 1:  กองทัพภาคที่ 2  กองทัพภาคที่ 3  หน่วยบัญชาการสงครามพิเศษ  หน่วยบัญชาการป้องกันภัยทางอากาศกองทัพบก
กรมแพทย์ทหารบก

| กรมแพทย์ทหารบก/โรงเรียนเสนารักษ์ กรมแพทย์ทหารบก |
| --- | --- |
ประเทศ: ไทย
รูปแบบ: กองทัพบก
กองบัญชาการ: กองบัญชาการกรมแพทย์ทหารบก ถนนพญาไท แขวงทุ่งพญาไท เขตราชเทวี กรุงเทพมหานคร 10400
สมญา: เหล่าทหารแพทย์
คำขวัญ: เพื่อชาติ ศาสน์ กษัตริย์ และประชาชน  อนุรักษ์กำลังรบและครอบครัว
สีหน่วย: เขียว-แดง
เพลงหน่วย: มาร์ชทหารเหล่าแพทย์
วันสถาปนา: 7 มกราคม พ.ศ. 2444; 124 ปีก่อน (2444-01-07)
ปฏิบัติการสำคัญ: ภารกิจสหประชาชาติในเซาท์ซูดาน
ผู้บังคับบัญชา
เจ้ากรม: พลโท เกรียงชัย ประสงค์สุกาญจน์
กรมแพทย์ทหารบก เป็นหน่วยงานในประเทศไทย ที่ศึกษาวิจัย ฝึกอบรมบุคลากรเหล่าทหารแพทย์ ในการให้บริการแก่ กำลังพลของกองทัพบก และครอบครัว รวมถึงประชาชน โดยให้บริการในโรงพยาบาลสังกัดกองทัพบก จำนวน 37 แห่ง
เริ่มก่อตั้งเป็นกองกรมกลาง กรมยุทธนาธิการ และโรงพยาบาลกลางกรมแพทย์ทหารบก บริเวณฝั่งทิศเหนือปากคลองหลอด ในปี พ.ศ. 2443 และเปลี่ยนชื่อมาเป็นกรมแพทย์ทหารบก ในปี พ.ศ. 2485 เปลี่ยนชื่อเป็น กรมเสนารักษ์ทหารบก และต่อมายกระดับเป็น กองเสนารักษ์มณฑลทหารบกที่ 1 และกรมเสนารักษ์ ในปี พ.ศ. 2489 ได้ย้ายกลับมาปากคลองหลอด และ เปลี่ยนชื่อเป็น กรมแพทย์ทหารบก อีกครั้งนับแต่นั้นมา ในปี พ.ศ. 2495 ได้ก่อตั้งโรงเรียนเสนารักษ์
กรมแพทย์ทหารบกเป็นหนึ่งใน 3 กรมแพทย์ของกองทัพไทย และ เป็นหนึ่งใน 9 กรมฝ่ายยุทธบริการ ของกองทัพบกไทย กรมแพทย์ทหารบกมีหน้าที่วางแผนอำนวยการประสานงาน แนะนำกำกับการดำเนินการวิจัย และ พัฒนาเกี่ยวกับการผลิต, จัดหา, ส่งกำลัง, ซ่อมบำรุง, บริการ, พยาธิวิทยา, เวชกรรมป้องกัน, ทันตกรรมและการรักษาพยาบาล กำหนดหลักนิยม และ ทำตำรา ตลอดทั้งการฝึกศึกษา ทั้งนี้เกี่ยวกับกิจการ และ สิ่งอุปกรณ์ของเหล่าทหารแพทย์
กรมแพทย์ทหารบกตั้งอยู่บนถนนพญาไท แขวงทุ่งพญาไท เขตราชเทวี กรุงเทพมหานครปัจจุบัน (1 ตุลาคม 2567) พลโท เกรียงชัย ประสงค์สุกาญจน์ เป็น เจ้ากรมแพทย์ทหารบก พลตรี โชคชัย ขวัญพิชิต   และ พลตรี สุรชัย รัศมีจิวานนท์ เป็น รองเจ้ากรมแพทย์ทหารบก
ด้วยค่านิยม "อนุรักษ์กำลังรบ"
ปัจจุบันมีศูนย์แพทย์ทหารอาเซียน (ASEAN Centre of Military Medicine: ACMM) บริเวณชั้น 4 อาคารกองบัญชาการ กรมแพทย์ทหารบก เป็นพื้นที่ปฏิบัติการ พร้อมทั้งสิ่งอำนวยความสะดวกในการปฏิบัติงาน อาทิ ห้องประชุมทางไกลผ่านระบบจอภาพ ห้องปฏิบัติงานของฝ่ายเลขานุการสำนักงานของประเทศสมาชิกทั้ง 18 ชาติ ซึ่งจะทำให้ประเทศไทยเป็นศูนย์กลางในการประสานความร่วมมืออย่างเป็นรูปธรรมทางด้านการแพทย์ทหารอย่างเป็นรูปธรรม ทั้งยังจะสร้างการยอมรับในฐานะที่ประเทศไทยมีความมุ่งมั่นพัฒนาความร่วมมือ เพื่อความมั่นคงและความผาสุกของประชาชนในภูมิภาค รวมทั้งจะเป็นช่องทางที่ขยายผลสู่ความร่วมมือในด้านอื่น ๆ ต่อไปในอนาคต ซึ่งตั้งแต่วันที่ 1 - 11 กันยายน พ.ศ. 2559 ประเทศสมาชิกทั้ง 18 ชาติจะเข้าร่วมการฝึกร่วมผสมเน้นการบรรเทาสาธารณภัยและช่วยเหลือด้านมนุษยธรรมที่ประเทศไทย
การจัดหน่วย กรมแพทย์ทหารบก > หน่วยขึ้นตรง กองบัญชาการกรมแพทย์ทหารบก

กองกำลังพล
กองยุทธการและการข่าว
กองส่งกำลังบำรุง
กองกิจการพลเรือน
กองโครงการและงบประมาณ
กองคลังแพทย์
กองทันตแพทย์
กองวิทยาการ
กองส่งเสริมสุขภาพและเวชกรรมป้องกัน
สำนักยุทธศาสตร์
แผนกประชาสัมพันธ์
กองบริการ
สำนักงานการเงิน
ฝ่ายพระธรรมนูญ
โรงเรียนเสนารักษ์
การจัดหน่วย กรมแพทย์ทหารบก > หน่วยขึ้นตรง

ศูนย์อํานวยการแพทย์พระมงกุฎเกล้า
โรงพยาบาลพระมงกุฎเกล้า
วิทยาลัยพยาบาลกองทัพบก
วิทยาลัยแพทยศาสตร์พระมงกุฎเกล้า
สถาบันพยาธิวิทยา
สถาบันวิจัยวิทยาศาสตร์การแพทย์ทหาร
โรงพยาบาลอานันทมหิดล
การจัดหน่วย กรมแพทย์ทหารบก > หน่วยฝากการบังคับบัญชา

หน่วยเวชกรรมป้องกัน กองทัพบก
การจัดหน่วย กรมแพทย์ทหารบก > ศูนย์แพทย์ทหารอาเซียน (ASEAN Centre of Military Medicine: ACMM)

ศูนย์แพทย์ทหารอาเซียน
แหล่งข้อมูลอื่น

http://www.amed.go.th/ เก็บถาวร 2014-08-09 ที่ เวย์แบ็กแมชชีน
https://www.facebook.com/rtamed
กองวิทยาการ กรมแพทย์ทหารบก เก็บถาวร 2011-10-09 ที่ เวย์แบ็กแมชชีน
100 ปี กรมแพทย์ทหารบก ISBN 974-7634-01-5
ไม่ทราบผู้เขียน. 90 ปี กรมแพทย์ทหารบก. กรุงเทพฯ : บันเทิงการพิมพ์, 2532.
http://www.tnamcot.com/content/441857
http://www.mfa.go.th/asean/th/news/2374/66154-พิธีเปิดศูนย์แพทย์ทหารอาเซียนอย่างเป็นทางการ.html เก็บถาวร 2020-09-24 ที่ เวย์แบ็กแมชชีน
ราณี แคมเปน

| ราณี แคมเปน จ> ภ. |
| --- | --- |
ราณีในปี 2565
เกิด: 24 ธันวาคม พ.ศ. 2532 (35 ปี) กรุงเทพมหานคร ประเทศไทย
การศึกษา: มหาวิทยาลัยธรรมศาสตร์
อาชีพ:  นักแสดง  นางแบบ  ยูทูบเบอร์  นักธุรกิจ 
ปีปฏิบัติงาน: 2554–ปัจจุบัน
ตัวแทน: ช่อง 3 (2554–ปัจจุบัน)
ข้อมูลยูทูบ
ช่อง: Ploy and Bell
ปีปฏิบัติงาน: 2562–ปัจจุบัน
ประเภท: วิดีโอบล็อก
จำนวนผู้ติดตาม: 2 แสน
 
ราณี แคมเปน (เกิด 24 ธันวาคม พ.ศ. 2532) ชื่อเล่น เบลล่า เป็นนักแสดงหญิงลูกครึ่งไทย-อังกฤษ สังกัดสถานีวิทยุโทรทัศน์ไทยทีวีสีช่อง 3 เธอได้รับการยอมรับจากการแสดงในละครโทรทัศน์เรื่อง คุณชายพุฒิภัทร (2556), ปดิวรัดา (2559), บุพเพสันนิวาส (2561), กรงกรรม (2562), พรหมลิขิต (2566) และภาพยนตร์ บุพเพสันนิวาส 2 (2565), ลุ้นรักป่วน ก๊วนแฟนเก่า (2566)
ชีวิตช่วงแรก

ราณี แคมเปน เกิดเมื่อวันที่ 24 ธันวาคม พ.ศ. 2532 ในกรุงเทพมหานคร เธอเป็นลูกครึ่งไทย-อังกฤษ เธอจบการศึกษาจากโรงเรียนอนุบาลชนานันท์ ชั้นประถมศึกษาที่โรงเรียนปราโมชวิทยารามอินทราและโรงเรียนประชานิเวศน์ จากนั้นเธอศึกษาต่อชั้นมัธยมศึกษาที่โรงเรียนสารวิทยา ระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์ ภาควิชาวิทยุโทรทัศน์ ระดับปริญญาโทที่คณะวารสารศาสตร์และสื่อสารมวลชน มหาวิทยาลัยธรรมศาสตร์ สาขาวิชาการบริหารสื่อสารมวลชน ด้วยคะแนนเกรดเฉลี่ย 3.50  ก่อนที่เธอจะเข้าสู่วงการ เธอได้ทำงานพาร์ทไทม์เป็นพนักงานร้านไอศกรีมสเวนเซ่นส์ ในห้างสรรพสินค้าแห่งหนึ่งมาก่อน เหตุผลเพราะเธอต้องการแบ่งเบาภาระคุณพ่อคุณแม่ เพราะช่วงนั้นเศรษฐกิจทางบ้านไม่ค่อยดี คุณแม่จากที่เป็นแม่บ้านก็ต้องออกไปทำงานข้างนอก ส่วนธุรกิจโรงเรียนสอนภาษาของคุณพ่อก็ซบเซา จากที่เคยมีทุกอย่าง ชีวิตก็เริ่มลำบาก ซึ่งการตัดสินใจทำงานพาร์ตไทม์ของเธอในครั้งนั้นทำให้รู้ซึ้งถึงคุณค่าของเงินมาก ๆ
ราณี เริ่มเข้าสู่วงการบันเทิงจากการแคสติ้งงานต่าง ๆ จนผลงานเข้าตาช่อง 3 และได้เซ็นสัญญาเป็นนักแสดงในสังกัด โดยเธอเล่นเป็นนางร้ายจากผลงานละครเรื่องแรก คือ รอยมาร ในบทบาทของ เมธาวี
กิจกรรมอื่น ๆ

ในช่วงสถานการณ์โควิด-19 เบลล่าในฐานะแบรนด์แอมบาสเดอร์ร่วมเปิดตัวคาราวาน 'ซี-วิท' เครื่องดื่มวิตามินซีอันดับ 1 พัฒนาจากแบรนด์ญี่ปุ่น มุ่งส่งเสริมสุขภาพและภูมิคุ้มกันที่ดีให้กับคนไทย
ในปี 2564 Grab ประเทศไทย ผู้นำซูเปอร์แอปในชีวิตประจำวันในภูมิภาคเอเชียตะวันออกเฉียงใต้เปิดตัวแคมเปญ 'GrabFood - Agents of SALE' และประกาศเปิดตัวเบลล่าเป็นพรีเซ็นเตอร์แบรนด์ใหม่เพื่อเสริมสร้างภาพลักษณ์ของบริษัทในประเทศไทย
ปี 2565 เบลล่าเป็นพรีเซ็นเตอร์คนใหม่ของแบรนด์ - ซุปไก่สกัด แบรนด์เทพไทย ร่วมมือกับเบลล่า โปรโมท
ในเดือนมีนาคม 2566 แบรนด์หรูระดับโลกเฟนดิ ได้ประกาศให้เบลล่าเป็น Friend of แบรนด์คนแรกในประเทศไทยและเธอได้ถ่ายภาพให้กับคอลเลกชันฤดูใบไม้ผลิ/ฤดูร้อน 2023 ของผู้หญิงของแบรนด์ นอกจากนี้เธอยังเข้าร่วมงานเปิดตัวบูติก Fendi's Emporium อีกครั้งในกรุงเทพฯ และอยู่แถวหน้าของการนำเสนอแบรนด์ฤดูใบไม้ร่วง/ฤดูหนาว 2023 ที่เมืองมิลาน ประเทศอิตาลี และสามารถสร้างมูลค่าผลกระทบต่อสื่อ (MIV) ได้ 660,000 เหรียญสหรัฐ เธอเป็นแขกผู้มีชื่อเสียงในการเปิด ตัวคอลเลกชันลิปสติกDior Addict Stellar Shineใหม่ล่าสุด เธอเป็นแบรนด์แอมบาสเดอร์สำหรับอาหารแมว Nekko ที่ตั้งอยู่ในประเทศญี่ปุ่น บริษัท พรีม่า โกลด์ อินเตอร์เนชั่นแนล จำกัด แบรนด์เครื่องประดับทองของไทย ได้ประกาศให้เบลล่า-ราณี แคมเปน เป็นพรีเซ็นเตอร์คนแรกเพื่อสร้างการรับรู้เกี่ยวกับแบรนด์ ตั้งแต่เดือนพฤศจิกายน 2566 เบลล่าได้รับเลือกให้เป็นแบรนด์แอมบาสเดอร์ของ เฟนดิ จากการรีโพสต์บทบรรณาธิการ L'Officiel Thailand บนบัญชีทวิตเตอร์ อย่างเป็นทางการของ เฟนดิ
ภาพลักษณ์สาธารณะ

เบลล่าได้รับ 13.4% และจัดอันดับให้เป็น "คนดังที่มีอิทธิพลที่สุดแห่งปี" โดยไทยรัฐ เธอปรากฏตัวใน "10 นักแสดงหญิงไทยยอดนิยม" เป็นประจำ เธอมีชื่อเสียงในอุตสาหกรรมเครื่องสำอางและแฟชั่น  ในเดือนพฤษภาคม 2566 เธอมีผู้ติดตามใน อินสตาแกรม มากกว่า 8.8 ล้านคน เธอได้รับการยอมรับว่าเป็น "ราชินีแห่งโฆษณา" เนื่องจากมูลค่าแบรนด์ของเธอในอุตสาหกรรมโฆษณา เธอปรากฏตัวในนิตยสารชั้นนำเช่นHarper's Bazaarและถูกขนานนามว่าเป็น "ราชินีแห่งการจัดอันดับ" ในฉบับของพวกเขาเนื่องจากบทบาทที่น่าประทับใจของเธอในภาพยนตร์ที่ประสบความสำเร็จ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2554 | รอยมาร | เมธาวี อัคราช (นางร้าย) |
| 2555 | ตะวันยอดรัก | วิริยา (นางรอง) |
| 2556 | พรพรหมอลเวง | ตันหยง พันธกิจศาสตร์ |
| 2556 | สุภาพบุรุษจุฑาเทพ ตอน คุณชายพุฒิภัทร | กรองแก้ว บุญมี (แก้ว) |
| 2556 | สุภาพบุรุษจุฑาเทพ ตอน คุณชายรัชชานนท์ | กรองแก้ว จุฑาเทพ ณ อยุธยา |
| 2556 | สุภาพบุรุษจุฑาเทพ ตอน คุณชายรณพีร์ | กรองแก้ว จุฑาเทพ ณ อยุธยา |
| 2557 | ลูกทาส | คุณน้ำทิพย์ |
| 2557 | เพลิงฉิมพลี | เนื้อนาง |
| 2557 | ภพรัก | รินทรา วารินทร์พิทักษ์ (น้ำริน) |
| 2559 | ปดิวรัดา | ริน ระพี / ริน รพิพันธ์ / บราลี ศิวะเวทย์ |
| 2559 | วิมานเมขลา | เมขลา วัฒนาบริบาล (เม) |
| 2560 | เพลิงบุญ | พิมาลา มิตรอมร (พิม) |
| 2561 | บุพเพสันนิวาส | แม่หญิงการะเกด / เกศสุรางค์ |
| 2561 | ปี่แก้วนางหงส์ | พิกุล / ระริน |
| 2562 | กรงกรรม | เรณู อัศวรุ่งเรืองกิจ |
| 2563 | ร้อยเล่ห์มารยา | พิชชา พรหมพิริยะ / พิชชา ภูมิโสภณ (เอม) |
| 2564 | ให้รักพิพากษา Dare to Love | ทิชากร พรประชา (ทนายทิชา) |
| 2566 | พรหมลิขิต | พุดตาน / คุณหญิงการะเกด / เกศสุรางค์ |
| 2568​ | เจ้าคุณพี่กับอีนางคำดวง | คำดวง |
ผลงาน > ภาพยนตร์

| ปี | ​เรื่อง | บทบาท | หมายเหตุ |
| --- | --- | --- | --- |
| 2555 | มึงกู ​เพื่อนกันจนวันตาย | ดิว | -​ |
| -​ | Fatherland ปิตุภูมิพรมแดนแห่งรัก | -​ | ไม่ได้ฉาย |
| 2563 | อีเรียมซิ่ง | เรียม |  |
| 2565 | บุพเพสันนิวาส 2 | เกสร |  |
| 2566 | ลุ้นรักป่วน ก๊วนแฟนเก่า | ริสา |  |
ผลงาน > เพลง

"Happy Birthday ช่อง 3" ร้องร่วมกับ จิรายุ ตั้งศรีสุข
"เซตแล้วตบ" เพลงเชียร์ทีมวอลเลย์บอลไทย เวิลด์กรังด์ปรีซ์ 2016 ร้องร่วมกับ นิษฐา คูหาเปรมกิจ, ราศรี บาเล็นซิเอก้า จิราธิวัฒน์, คิมเบอร์ลี่ แอน โวลเทมัส, อุรัสยา เสปอร์บันด์ และรณิดา เตชสิทธิ์
"เธอหนอเธอ (Special Version)" เพลงประกอบละคร บุพเพสันนิวาส Special Edition
เพลง ลาซาด้าช้อปติดไซเรน ร้องร่วมกับ ธนภพ ลีรัตนขจร, พาริส อินทรโกมาลย์สุต และณิชาภัทร ฉัตรชัยพลรัตน์
เพลง รัก ร้องร่วมกับ ธนวรรธน์ วรรธนะภูติ (เพลงประกอบละคร ร้อยเล่ห์มารยา)
เพลง ลาวดวงเดือน (เพลงประกอบภาพยนตร์ อีเรียมซิ่ง)​
ผลงาน > คอนเสิร์ต

Magic James The Concert เมจิก เจมส์ (รับเชิญ)
บุพเพสันนิวาส Fanmeeting จะกี่ภพกี่ชาติก็ขาดเธอไม่ได้
LOVE IS IN THE AIR : CHANNEL3 CHARITY CONCERT
PECK PALITCHOKE Concert #2 : LOVE IN SPACE (รับเชิญ)
50 ปี ช่อง 3 Channel 3 Infinity Happiness
พรหมลิขิต Fanmeet​ing จะชาตินี้ชาติไหนหัวใจคือเธอ
ผลงาน > ละครเวที

ละครเพลง "ดุจดวงใจไทยทั้งผอง เดอะมิวสิคัล" รับบท สายธาร
ละครเพลงในสวนฝัน “ผสานใจภักดิ์ถวายองค์ราชัน” เฉลิมพระเกียรติพระบาทสมเด็จพระเจ้าอยู่หัว รัชกาลที่ 10 ในพระราชพิธีบรมราชาภิเษก (26 พฤษภาคม 2562)
Jaymart Group Presents หมู่ 2 (4-9 ตุลาคม พ.ศ. 2565)